
[bookmark: _Toc164748884]UVOD
Enakost spolov je temeljna vrednota in pravica demokratičnih družb, v skladu s katero je vsakdo, brez razlikovanja glede na spol, upravičen uživati osnovne človekove pravice in temeljne svoboščine. Evropska unija (v nadaljevanju: EU) jo kot takšno deklarativno priznava v Listini EU o temeljnih pravicah, Pogodbi EU in številnih direktivah s področja človekovih pravic. Tem podrejene operativne smernice in poziv k aktivnejšemu ukrepanju držav članic so podani v strateških dokumentih, kot sta Unija enakosti: strategija za enakost spolov za obdobje 2020–2025 in Akcijski načrt EU za enakost spolov (Gender Action Plan - GAP III) za obdobje 2021–2025.
Slovenija je k spoštovanju načela enakosti spolov zavezana z Ustavo Republike Slovenije, številnimi nacionalnimi zakonskimi predpisi in mednarodnimi sporazumi. Med osrednjimi nacionalnimi predpisi s tega področja sodijo Zakon o varstvu pred diskriminacijo, Zakon o delavnih razmerjih, Zakon o enakih možnostih žensk in moških. Slednji opredeljuje enakost spolov kot družbeno stanje, v katerem so ženske in moški enako udeleženi na vseh področjih javnega in zasebnega življenja, imajo enak položaj ter enake možnosti za uživanje vseh pravic in za razvoj osebnih potencialov, s katerimi prispevajo k družbenemu razvoju, in enako korist od rezultatov, ki jih prinaša razvoj. 
Izvajanje načela enakosti spolov v Republiki Sloveniji usmerja Resolucija o nacionalnem programu za enake možnosti žensk in moških. Ta večletni strateški dokument določa cilje in ukrepe ter ključne nosilce politik za uresničevanje načela enakosti na posameznih področjih življenja v Republiki Sloveniji.  
Načrt enakosti spolov Inštituta za hmeljarstvo in pivovarstvo Slovenije (NES-IHPS) je interni dokument, s katerim Inštitut za hmeljarstvo in pivovarstvo Slovenije (IHPS) postavlja smernice za ohranitev oziroma uveljavitev načela enakosti spolov. Načrt je objavljen na spletni strani IHPS in je javno dostopen vsem. 
Podatki s kazalniki, ločeni po spolu, se bodo zbirali enkrat letno in bodo vključeni v letno poročilo o delu IHPS.  Na podlagi letne zbirke podatkov se bo lahko preverjal napredek pri uveljavljanju enakosti spolov po posameznih področjih delovanja IHPS, ukrepi za zagotavljanje enakosti spolov pa se bodo lahko dopolnjevali in po potrebi oblikovali tudi novi


[bookmark: _Toc164748885]Delovanje in dejavnost IHPS
Podatki o strukturi zaposlenih IHPS kažejo, da je na dan 31.12.2023 od 57 zaposlenih 31 žensk in 26 moških.
Na vodstvenem položaju je predstavnik moškega spola.
Na vodstvenih delovnih mestih so poleg direktorja zaposlene štirje moški in tri ženske.
Poročanje o stanju zaposlenih je poročano v letnem poročilu in plan zaposlenih v programih in finančnih načrtih za prihodnja leta.


[bookmark: _Toc164748886][bookmark: _Hlk164747509]VSEBINSKA PODROČJA NES-IHPS
Načrt enakosti spolov IHPS opredeljuje ukrepe na petih vsebinskih področjih:
3.1. uravnoteženo poklicno in zasebno življenje, 
3.2. enake možnosti pri zaposlovanju in kariernem razvoju, 
3.3. uravnotežena zastopanost spolov na položajih odločanja, 
3.4. vključevanje dimenzije spola v ostale aktivnosti in 
3.5. preprečevanje nasilja na podlagi spola, vključno s spolnim nadlegovanjem. 
[bookmark: _Toc164748887]Uravnoteženo poklicno in zasebno življenje 
Ukrep: Omogočanje prilagodljivega delovnega časa (PDČ) 
Naslovnik: Zaposleni IHPS
Kazalnik: Koriščenja PDČ po spolu 
Odgovornost za ukrep: Vodstvo 
Odgovornost za kazalnik: Služba za splošne zadeve
Ukrep: Omogočanje dela na domu (DD)
Naslovnik: Zaposleni IHPS
Kazalnik: Koriščenja DD po spolu 
Odgovornost za ukrep: Vodstvo 
Odgovornost za kazalnik: Služba za splošne zadeve
IHPS svojim zaposlenim ne glede na spol omogoča koriščenje prilagodljivega delovnega časa (premakljiv začetek in zaključek delovnega časa, skrajšan delovni čas), ne glede na lokacijo opravljanja dela. 
IHPS svojim zaposlenim ne glede na spol omogoča možnost dela na domu v skladu z dogovorom in potrebami delovnega procesa. 
[bookmark: _Toc164748888]Enake možnosti spolov pri zaposlovanju in kariernem razvoju
Ukrep: Zagotavljanje enakih možnosti pri zaposlovanju  
Naslovnik: Prijavitelji na razpise za razpisana delovna mesta 
Kazalnik: Izbrani na razpisih za delovna mesta po spolu  
Odgovornost za ukrep: Vodstvo 
Odgovornost za kazalnik: Služba za splošne zadeve


Ukrep: Zagotavljanje enakih možnosti pri strokovnem izobraževanju
Naslovnik: Zaposleni IHPS
Kazalnik: Izobraževanje po spolu
Odgovornost za ukrep: Vodstvo 
Odgovornost za kazalnik: Služba za splošne zadeve
IHPS pri internih in javnih razpisih za delovna mesta zagotavlja enake možnosti za izbor ne glede na spol kandidatov. IHPS svojim zaposlenim ne glede na spol zagotavlja enake možnosti strokovnega izobraževanja. 
[bookmark: _Toc164748889]Uravnotežena zastopanost spolov na položajih odločanja možnosti spolov
Ukrep: Zagotavljanje enakih možnosti za zasedbo položajev odločanja
Naslovnik: Zaposleni IHPS  
Kazalnik: Število vodij po spolu 
Odgovornost za ukrep: Vodstvo 
Odgovornost za kazalnik: Služba za splošne zadeve
Ukrep: Zagotavljanje enakih možnosti pri vodenju projektov
Naslovnik: Zaposleni IHPS
Kazalnik: Število vodij projektov po spolu
Odgovornost za ukrep: Vodstvo 
Odgovornost za kazalnik: Služba za splošne zadeve
IHPS svojim zaposlenim ne glede na spol zagotavlja enake možnosti pri zasedbi vodstvenih/vodilnih mest. IHPS svojim zaposlenim ne glede na spol zagotavlja enake možnosti pri vodenju projektov.
[bookmark: _Toc164748890]Vključevanje dimenzije spola v ostale aktivnosti 
Ukrep: Promocija načela enakomerne zastopanosti spolov v projektih/programih, kjer nastopajo zunanji deležniki 
Naslovnik: Zunanji deležniki
Kazalnik: Število promocij 
Odgovornost za ukrep: Skrbnik projekta/programa na strani IHPS 
Odgovornost za kazalnik: Skrbnik projekta/programa na strani IHPS 
IHPS promovira načelo enakomerne zastopanosti spolov v projektih/programih, kjer nastopajo zunanji deležniki.
[bookmark: _Toc164748891]Preprečevanje nasilja na podlagi spola, vključno s spolnim nadlegovanjem
Ukrep: Institucionalizirana politika proti nadlegovanju na delovnem mestu 
Naslovnik: Zaposleni IHPS
Kazalnik: Sprejeta politika
Odgovornost za ukrep: Vodstvo 
Odgovornost za kazalnik: Služba za splošne zadeve
IHPS v svoje interne akte vključi ukrepe proti nadlegovanju na delovne mestu. IHPS planira izvedbo izobraževanja o spolni enakosti, spolnem nadlegovanju, šikaniranju in mobingu na delovnem mestu.

